ÖNKÖLTSÉGES HALLGATÓ TEENDŐI

A szabályos adatszolgáltatás miatt a Neptunban történt egy olyan fejlesztés, hogy a céges számlákhoz kapcsolódó befizető szervezetek rögzítésekor a rendszer összeköttetésbe került a NAV adatbázisával, így automatikus ellenőrzést végez a szervezet rögzítésekor.

**Viszont ezt az ellenőrzést a hallgatói webes felületen nem lehet bekapcsolni, csak az adminisztrációs felületen.**

Fentiek okán, hogy a számlán szereplő befizető szervezet ellenőrzötten kerüljön rögzítésre, a **hallgatói felületen történő rögzítés megszüntetésre kerül**.

A számlákat a honlapon is megtalálható **számlakérő nyomtatvány** alapján a Pénzügyi Igazgatóság állítja ki, melyeket kérjük a [neptun.penzugyiosztaly@semmelweis.hu](mailto:neptun.penzugyiosztaly@semmelweis.hu) mail címre szkennelve és papír alapon eljuttatni.

A számla kiállításának igényléséhez szükséges „számlakérő nyomtatvány” a Doktori Iskola honlapján is elérhető, a „dokumentumok – letölthető dokumentumok” menüpontban.

**Kérjük azokat a hallgatókat, akiknek munkahely, cég fizeti az önköltségi díjat, minél előbb indítsák el a számlakérőt.** A számlaigénylő nyomtatvány, az Egyetem honlapjáról indítható Neptun belépő oldalán, a „[Letölthető dokumentumok](https://neptunweb.semmelweis.hu/hallgato/CommonControls/SaveFileDialog.aspx?Type=&id=522064330&Func=LoginDocumentations)” alatt került kihelyezésre „SE\_számlakérő nyomtatvány” néven.

Befizetéseit – internetes vásárlásra alkalmas – **bankkártyával** szíveskedjék teljesíteni.

Menete: *Pénzügyek / Befizetés – a félév beállítása után / Listázás – megfelelő tétel sorában a befizet négyzet kipipálása / Befizet/Biztosan befizet?/Igen/Fizetési mód választása:/OTP / Befizet / a bankkártya adatok megadása után / Elküld.*

**A befizetések támogatása, valamint a folyamat egyszerűsítése érdekében az Egyetem bevezette a gyűjtőszámla használatát, mely lényegesen megkönnyíti és leegyszerűsíti a befizetést.**

**A gyűjtőszámla használatának jellemzői:**

* Az utalt összeg a következő munkanapon jelenik meg a Neptunban, mely a hallgató Neptun kódja szerint kerül a Neptunba szabad egyenlegként, amíg azt nem kapcsolja össze kiírással, az összeget a hallgató vissza is tudja indítani a saját számlaszámára, illetve egy a gyűjtőszámlán szabad egyenleget is tarthat a felmerült költségekre.
* **A beazonosítás feltétele, hogy a megjegyzés rovatba utaláskor bekerüljön a hallgató Neptun kódja: pl. NK-123ABC**
* A gyűjtőszámlára utalt összeggel még teendője van: **a kiírást össze kell kapcsolni a rendelkezésre álló egyenleggel.**
* Az összekapcsolást úgy tudja a hallgató elvégezni, ahogy egy Simplepay befizetést, azzal a különbséggel, hogy amellett választható lehetőségként megjelenik a gyűjtőszámlás fizetési mód is a kiválasztható lehetőségek között a Befizetés funkció kiválasztását követően. A gyűjtőszámlás fizetési módot választva az egyenlegén rendelkezésre álló összegből tudja a kiírás összegét kiegyenlíteni.

***Fontos tudnivalók:***

* Az egyes **gyűjtőszámlákra csak az adott devizanemben lehet utalni**. HUF-ra forintot, EUR-ra EUR-t.
* Visszautalni csak azonos devizanemben, és devizás gyűjtőszámla esetében csak IBAN formátumban megadott számlaszámra lehetséges, míg a HUF gyűjtő esetén csak háromszor nyolc számjegyű, magyar (GIRO) számlaszámra.
* **A HUF-os gyűjtőszámláról csak HUF-ban, az EUR gyűjtőszámláról csak EUR-ban egyenlíthetők ki.**
* A HUF, EUR és USD gyűjtőszámlák között **nincs átjárhatóság** (tehát a Hallgató nem teheti meg, hogy a bármely devizás gyűjtőszámlán lévő szabad egyenlegét átvezeti a forintosra és fordítva sem).

|  |  |  |  |  |
| --- | --- | --- | --- | --- |
| **Bankszámla megnevezése** | **Száma** | **Pénzneme** | **IBAN szám** | **SWIFT (BIC) kód** |
| **HUF-os gyűjtőszámla** | **11784009-22236720** | **HUF** | **HU36117840092223672000000000** | **OTPVHUHB** |
| **EUR-os gyűjtőszámla** | **11763842-00882880** | **EUR** | **HU11117638420088288000000000** | **OTPVHUHB** |

Neptunos devizás kiírás bankkártyával nem teljesíthető!

A folyamatok egyszerűsítése miatt kérjük, a jövőben használják a gyűjtőszámla funkciót, mellyel minden típusú kiírás teljesíthető.

[SE NEPTUN PÉNZÜGYI TÁJÉKOZTATÓ](https://neptunweb.semmelweis.hu/hallgato/CommonControls/SaveFileDialog.aspx?Type=&id=590633823&Func=LoginDocumentations)